10 minutter før tid var Aalborg Håndbold bagud med 19-15 i lørdagens kamp mod GOG i GOG Arena, men taktisk satsning fra Jesper Jensen bragte nordjyderne tilbage i kampen, og med 30 sekunder tilbage på uret stod der pludselig 22-21 i nordjysk favør. Men hjemmeholdet fik det sidste angreb, og samtidig fik Aalborg med 11 sekunder tilbage udvist Sander Sagesen, så unge Mikkel Møller kunne spilles fri på venstre fløj og score til resultatet 22-22. Aalborg Håndbolds næste opgave er mod HC Midtjylland i Jutlander Bank Arena den 12. februar.

Opsummering:
GOG udlignede til 22-22 i allersidste sekund.